Diari Oficial de la Generalitat Valenciana


Sumari del DOGV 265, del 01-07-1985 (1985/804576)

RESOLUCIÓ de 31 de maig de 1985, de la Direcció General d'Educació Bàsica i Ensenyaments Especials, per la qual es regula l'avaluació dels alumnes que segueixen els ensenyaments de Cicle Superior de l'EGB en els centres escolars acollits a l'Ordre de 25-9-84, de la Conselleria de Cultura, Educació i Ciència (DOGV 13-10-84).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   265

Data del DOGV
:   01-07-1985

Secció del DOGV
:   ALTRES DISPOSICIONS

Número del document
:   1985/804576


Data del document
:   31-05-1985

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 31 de maig de 1985, de la Direcció General d'Educació Bàsica i Ensenyaments Especials, per la qual es regula l'avaluació dels alumnes que segueixen els Ensenyaments del Cicle Superior d'EGB en els centres escolars acollits a l'Ordre de 25-9-84, de la Conselleria de Cultura, Educació i Ciència (DOGV 13-10-84).  
Durant el curs escolar 1984-85, s?ha iniciat a la Comunitat Valenciana el Programa Experimental de Reforma del Cicle Superior de l'EGB, que ha estat adreçat als alumnes de sisé nivell dels centres acollits a l'experiència. Com que les característiques d'aquesta línia de treball son innovadores en molts dels seus aspectes, es fa necessari garantir, d'una banda, el compliment legal que determina que l'avaluació de l'alumne ha de constar formalment als corresponents documents oficials, i d'altra, que el seu progrés escolar s?ha de poder seguir convenientment a fi que les accions i els tractaments metodològics siguen coherents amb el nou model curricular que s'experimenta.   
Per tot això i en compliment del que estableix l'Ordre de 25 de setembre de 1984 de la Conselleria de Cultura, Educació i Ciència i fent ús de les facultats que m'atorga la Disposició final primera de l'esmentada Ordre, aquesta Direcció General, ha resolt:   
Primer  
Per a tots els alumnes que durant l'actual curs 1984-85 segueixen els ensenyaments de primer any experimental, equivalent a sisé nivell ordinari de l'EGB, en els cèntres acollits a l'Ordre de Conselleria de 25-9-84 (DOGV 13-10-84) i autoritzats per Resolució de 14-5-85 (DOGV 23-5-85), el director del centre farà constar a la pàgina 23 del Llibre d'Escolaritat (o a la pàgina 19 del nou model) mitjançant la diligència que s'inclou a l'annex I, la circumstància que l'alumne es troba acollit al programa experimental de l'esmentada Reforma.   
Segon  
Pel que fa als alumnes que en acabar el present curs acadèmic tenen prevista la seua continuitat en el programa experimental, el tutor respectiu emetrà, d'acord amb l'equip evaluador, un informe de tipus descriptiu en el qual es farà constar la consecució gradual dels objectius del Cicle, conforme es reflecteix als documents de seguiment del propi centre.   
En aquest cas no es complimentarà la pàgina 24 del Llibre d'Escolaritat (o a la 21 del nou model), ni s'elaborarà l'acta d'avaluació. Es farà arribar, però al Servei d'Inspecció Tècnica d'Educació Bàsica la relació nominal, ordenada alfabèticament, dels alumnes que han seguit el primer any experimental, d'acord amb el model de l'annex II.   
Tercer  
Per als alumnes escolaritzats en les circumstàncies previstes a l'apartat número u, i que es traslladen en acabar el present curs acadèmic a un altre centre d'EGB, d'escolarització ordinària en la segona etapa, el tutor respectiu diligenciarà la certificació corresponent, amb el vist i plau del director, a la pàgina 24 del Llibre d'Escolaritat (o a la 21 del nou model) d'acord amb la terminologia oficial.   
A més s'elaborarà una acta que inclourà, exclusivament, els alumnes a què & referència aquest apartat, i a l'expedient acadèmic (Registre Acumulatiu) s'afegirà l'esmentat informe descriptiu. La situació acadèmica d'aquests casos es farà constar també a la pàgina 30 del Llibre d'Escolaritat (o a la 20 del nou model), mitjançant la diligència que s'inclou com annex III.   
Quart  
Quan es produesca la baixa de l'alumne en el centre abans d'acabar el curs, es complimentarà (d'acord amb la legislació vigent) el Registre Acumulatiu amb els resultats de l'avaluació continuada que s'hauran registrat fins el moment de la baixa, i també l'elaboració de l'informe descriptiu amunt esmentat.   
DISPOSICIO FINAL  
El Servei d'Inspecció Tècnica d'Educació Bàsica tindrà especial cura en la vigilància del compliment de tot allò que es disposa en la present Resolució, per tal de garantir a l'alumne el més correcte tractament legal en un capítol tan import del seu historial acadèmic com és el de l'avaluació.   
València, 31 de maig de 1985.   
El Director General d?Educació Bàsica i Ensenyaments Especials,  
BALTASAR VIVES I MONCHO  
ANNEX I  
DILIGÈNCIA per fer constar que l'alumne   
titular del present Llibre d'Escolaritat segueix els ensenyaments corresponents al primer any de l?experimentació de la Reforma del Cicle Superior de l'EGB, regulada per l'Ordre de 25-9-84 (DOGV 13-10-84), de la Conselleria de Cultura, Educació i Ciència i d'acord amb l'autorització atorgada en aquest centre amb data 14-5-85 (DOGV 23-5-85).  
 , de de 19   
Vist-i-plau  
 El Director, El Tutor,  
ANNEX II  
Programa de Reforma del Cicle Superior de l?EGB  
Nom del Centre:   
Localitat: Domicili:   
Curs escolar: Classe de Centre: públic ( ) privat ( )  
Nivell: Primer del Cicle Superior (equivalent a sisé ordinari).  
Núm. Data de d'ordre   
Cognoms Nom Naixement   
 , a de de 19   
El Director del Centre,  
ANNEX III  
DILIGÈNCIA per a fer constar que l'alumne/a   
titular del present Llibre d'Escolaritat, passa del Programa Experimental de Reforma del Cicle Superior al sistema ordinari d'escolarització en segona etapa d'EGB.  
 , a de de 19   
El Director,